सूत्रों के अनुसार जयराम ठाकुर ने आलाकमान से फ्रीहैंड लेने के बाद ही ये नाम फाइनल किए हैं और इसमें वह किसी अन्य दिग्गज नेता या पदाधिकारी से प्रभावित नहीं हुए हैं। जाहिर है, लोकसभा चुनाव सिर पर हैं और जिन लोगों को अभी तक ओहदे नहीं मिले हैं, उनके नाराज होने का खतरा बना हुआ है। लेकिन इसके बावजूद जयराम ने जिस तरह से ये नियुक्तियां की हैं, इससे संकेत तो मिल रहे हैं कि वह सख्त फैसले लेने लगे हैं। लेकिन वह अपनी ही पार्टी के लोगों के असंतोष और नाराजगी से कैसे निपटेंगे, यह देखना होगा।